cyanic-selkie/wikianc huggingface dataset:
রাষ্ট্রপতি নিকোলাউ লোবাটো আন্তর্জাতিক বিমানবন্দর
ইতিহাস
পর্তুগীজ শাসনামলে বাউকাউ বিমানবন্দর, যেটির দীর্ঘ রানওয়ে রয়েছে, সেটি আন্তর্জাতিক বিমান চলাচলের জন্য ব্যবহৃত্ হতো; কিন্তু ইন্দোনেশিয়ান শাসনামলে ১৯৭৫ সালের পর, এই বিমানবন্দরটি কমোরো আন্তর্জাতিক বিমানবন্দর নামে পরিচিতি লাভ করে। বিমানবন্দরটি ২০০৬ সালের মে'তে অপারেশন এ্যাসটিউট চলাকালে অস্ট্রেলিয়ান প্রতিরক্ষা বাহিনীর নিয়ন্ত্রণে যায়।
দিলি বিমানবন্দরের রানওয়েটি সাধারণভাবে এয়ারবাস এ৩১৯, বোয়িং ৭৩৭-৫০০ অথবা সি-১৩০ হারকিউলিস বিমানের তুলনায় বৃহত্ যানের অবস্থানের অনুপযোগী হলেও ২০০৮ সালের জানুয়ারিতে পর্তুগীজ চার্টার বিমান সংস্থা ইউরোআটলান্টিক এয়ারওয়েজ লিসবন থেকে সরাসরি একটি বিমান পরিবহন করে যাতে গার্ডা ন্যাছিওনাল রিপাবলিকানা'র ১৪০ জন সদস্যের জন্য বোয়িং ৭৫৭ বিমান ব্যবহার করে।
বলিভিয়ার ইতিহাস
টিওয়ানাকু সাম্রাজ্য এর পতনের পরে আইমারা তিতিকাকা হ্রদ জয় লাভ করে নেয় ইনকা সাম্রাজ্য। স্প্যানিশ বিজয় এর আগে কোয়াল্লাসুইয়া এর আন্দিজ প্রদেশটি ইনকা সাম্রাজ্যের একটি অংশ ছিল। সে সময় উত্তর ও পূর্ব দিকের নিম্নভূমিগুলিতে নানা স্বাধীন যাযাবর উপজাতি বাস করত।  ষোড়শ শতাব্দীতে এই অঞ্চলটির নিয়ন্ত্রণ নিয়েছিল স্পেনীয়রা। স্পেনীয় উপনিবেশিক শাসনের বেশিরভাগ সময়ে বলিভিয়া উচ্চ পেরু নামে পরিচিত ছিল এবং তা রয়েল অডিয়েন্সিয়া অফ চারকাস দ্বারা পরিচালিত হত। ১৮০৯ সালে প্রথম স্বাধীনতার আহ্বানের পরে বলিভিয়ান প্রজাতন্ত্র প্রতিষ্ঠার আগে ১৬ বছর ধরে যুদ্ধ শুরু হয়েছিল এবং ১৮২৫ সালের ৬ আগস্ট মুক্তির জন্য নামকরণ করা হয়েছিল সিমেন বলিভার। এরপর থেকে বলিভিয়াকে নিয়মিত রাজনৈতিক ও অর্থনৈতিক অস্থিতিশীলতা সহ্য করতে হয়েছে। তার প্রতিবেশীদের কাছে বিভিন্ন প্রদেশে হারাতে হয়েছে যেমন আক্রে, গ্রান চকো এর কিছু অংশ এবং এর প্রশান্ত মহাসাগরীয় উপকূল ভাগের অংশগুলি। এর পরিণতিতে দেশটি স্থলবেষ্টিত হয়ে পড়েছে।
১৯ শতক
বলিভিয়ার ইতিহাসে দুর্দান্ত সামাজিক ও অর্থনৈতিক অগ্রগতির কারণে মার্শাল অ্যান্ড্রেস ডি সান্তা ক্রুজ এর রাষ্ট্রপতি থাকাকালীন সময়কে সে দেশের সবচেয়ে সফল সময় বলে চিহ্নিত করা হয়। সান্তা ক্রুজ পেরুর অভ্যন্তরীণ রাজনৈতিক সমস্যার সাথে জড়িত হয়ে পেরু এবং বলিভিয়াকে একটি কনফেডারেশন পেরু-বলিভিয়ান কনফেডারেশন -এ একীকরণ করতে সফল হয়েছিলেন। সান্তা ক্রুজ যখন প্রকাশ্যভাবে ইনকা সাম্রাজ্যকে তাঁর রাজ্যের একজন পূর্বসূরি হিসাবে ঘোষণা করেন তখন তার ফলে সেই পদক্ষেপটি আঞ্চলিক শক্তি ভারসাম্যের জন্য এবং প্রাক্তন ইনকা ভূখণ্ডের দেশগুলির প্রতি একটি হুমকি হিসাবে বিবেচিত হয়। কনফেডারেশনের যুদ্ধ ছড়িয়ে পড়ে এবং প্রায় সমস্ত প্রতিবেশীর বিরুদ্ধে বিভিন্ন যুদ্ধ তাঁর শাসনকালে সংঘটিত হয়। শত্রুদের বিরুদ্ধে তিনি এক নম্বর রাজোচিত বিজয় হাসিল করেছিলেন। যুক্তিযুক্তভাবে পাউকারপাটার ক্ষেত্রে মোড় ঘুরে যায়। সেখানে চিলি এবং পেরু বিদ্রোহী সেনাবাহিনীকে সান্তা ক্রুজের নেতৃত্বে কনফেডারেসিয়ন পেরু-বলিভিয়ানা সেনা পাউকারপাটা চুক্তি নামে পরিচিত শান্তি চুক্তিতে স্বাক্ষর করতে বাধ্য করেন। এই চুক্তির মধ্যে তাদের নিঃশর্ত আত্মসমর্পণ অন্তর্ভুক্ত ছিল। তবে পরে এই চুক্তিটি চিলির পার্লামেন্ট বাতিল করে দেয়। বিদ্রোহী পেরু এবং চিলি সেনাবাহিনী সান্তা ক্রুজের বিরুদ্ধে ইয়ুংগাই যুদ্ধ এ কনফেডারেশনকে পরাজিত করে একটি নতুন যুদ্ধ শুরু করে। এটি ছিল বলিভিয়ার ইতিহাসের একটি নয়া মোড়। এর পরে প্রায় ৪০ বছর ধরে অভ্যুত্থান এবং স্বল্প-কালীন সংবিধান বলিভিয়ার রাজনীতিতে আধিপত্য বিস্তার করেছিল।
এক ভয়াবহ অর্থনৈতিক ও রাজনৈতিক সঙ্কটের মধ্য দিয়ে বলিভিয়ার সামরিক দুর্বলতা প্রশান্ত মহাসাগরীয় যুদ্ধের সময় প্রকট হয় (১৮৭৯-৮৩)। এই যুদ্ধে চিলির কাছে তারা তাদের প্রশান্ত মহাসাগরীয় অঞ্চল এবং সংলগ্ন নাইট্রেট সমৃদ্ধ ক্ষেত্রগুলি হারায়। বিশ্বের বাজারে রৌপ্যের মূল্য বৃদ্ধির ফলে ১৮০০ এর দশকের শেষদিকে বলিভিয়া আপেক্ষিক সমৃদ্ধি এবং রাজনৈতিক স্থিতিশীলতার একটি পরিমাপ পাওয়া যায়।
বিশ শতকের গোড়ার দিকে প্রায় ১৯০৭ সালে দেশের সবচেয়ে গুরুত্বপূর্ণ সম্পদের উৎস হিসাবে রৌপ্যকে প্রতিস্থাপন করে টিন। লিবারাল সরকারসমূহের উত্তরাধিকারগণ শতাব্দীর প্রথম তৃতীয়ার্ধে প্রয়োগ করে লেসে-ফেয়ার নীতি।
তথ্যসূত্র
Much of the material in this article comes from the CIA World Factbook 2000 and the 2003 U.S. Department of State website.
৭৯ খ্রিস্টাব্দে ভিসুভিয়াস পর্বতের অগ্ন্যুৎপাত
ভিসুভিয়াস পর্বত হলো বর্তমান ইতালির একটি বহুস্তর-বিশিষ্ট আগ্নেয়গিরি যার অগ্নৎপাত ঘটে ৭৯ খ্রিষ্টাব্দে। এটি ইউরোপিয় ইতিহাসের অন্যতম কুখ্যাত ও মারাত্মক অগ্নুৎপাতগুলির একটি, যে ঘটনাটি প্রত্যক্ষ ও নথিভুক্ত করেন প্লাইনি দ্য ইয়াংগার নামক এক রোমান কবি এবং প্রশাসক।
ভিসুভিয়াস পর্বতের অগ্নুৎপাতের কারণে প্রায় উঁচু পর্যন্ত উঠেছিলো অতি অতি উচ্চ তাপমাত্রার টেফরা এবং গ্যাসের মারাত্মক মেঘ, যা থেকে প্রতি সেকেন্ডে ১.৫ মিলিয়ন টন পরিমাণ বিগলিত শিলা, বিচূর্ণ ঝামা পাথর ও আগ্নেয়ভস্ম নির্গত হয়, এ থেকে অনুমেয় যে এই উদ্গিরণের দ্বারা হিরোশিমা ও নাগাসাকিতে পারমাণবিক হামলার চাইতে ১০০,০০০ গূণ বেশি তাপশক্তি উৎপন্ন হয়েছিলো।
সুবিশাল পিওরোক্লাস্টিক স্ফীতির নিচে এবং ছাইস্তুপে বেশ কিছু রোমান জনবসতি ধ্বংসপ্রাপ্ত হয় এবং চাপা পড়ে, যার মধ্যে পম্পেই এবং হেরকুলেনিয়াম উল্লেখযোগ্য। প্রত্নতাত্ত্বিক খননের ফলে উক্ত স্থানগুলির প্রাক্তন অধিবাসীদের সম্পর্কে বিস্তারিত জানা যায়, ফলে স্থানটি এখন একটি গুরুত্বপূর্ণ পর্যটন কেন্দ্র, একই সাথে যা ইউনেস্কো বিশ্ব ঐতিহ্যবাহী স্থান ও ভিসুভিয়াস জাতীয় উদ্যানের অংশ।
উল্লেখিত দুইটি শহরের মোট বাসিন্দা ছিলো ১৬,০০০-২০,০০০ জন। এখন পর্যন্ত ১৫০০ মরদেহের অবশিষ্টাংশ পম্পেই এবং হেরকুলেনিয়ামে পাওয়া গিয়েছে, যদিও সর্বমোট মৃত্যু তালিকাটি এখনো অসম্পূর্ণ ও অস্পষ্ট। মূলত এই ঘটনা থেকেই ভিসুভিয়ান অগ্নুৎপাতের নামকরণ করা হয়েছে, উচ্চ তাপমাত্রার ছাই ও গ্যাসের স্তম্ভ সৃষ্টি হওয়া এধরনের অগ্নুৎপাতের বিশেষ বৈশিষ্ট্য বলা যায় যা স্ট্র্যাটোমন্ডল পর্যন্ত পৌঁছায়, এছাড়াও এই অগ্নুৎপাতে পাইরোক্লাস্টিক স্ফীতির সাথে পেলিয়ান ধরনের উদ্গিরণও যুক্ত ছিলো।
ঘটনার পূর্বাভাস
৭৯ খ্রিষ্টাব্দের অগ্নুৎপাতের সতেরো বছর পুর্বে ৫ ফেব্রুয়ারি, শক্তিশালী ভূমিকম্প নেপল উপসাগরের নিকটবর্তী এলাকায় বড় রকমের ক্ষতিসাধন করে, যার অনেকটাই পম্পেইকে সইতে হয়। এমনকি এই ভূমিকম্পে হওয়া অনেক ক্ষয়ক্ষতি ভিসুভিয়াস উদ্গিগরণের আগ পর্যন্তও মেরামত করা সম্ভব হয়নি। সেনেকা দা ইয়াংগারের দেওয়া তথ্যমতে ওই সময়ে পম্পেইয়ের আশেপাশের এলাকায় “দূষিত বাতাসের” দরুন ৫০০ ভেড়া মারা যায়, যা ভলকানোলজিস্ট হেরালডর সিগুরসন তুলনা করেছেন আইসল্যান্ডে ভলকানিক কার্বন-ডাই-অক্সাইডের কারণে মারা যাওয়া ভেড়াগুলোর সাথে, এর থেকে ধারণা করা যায় যে ৬২ খ্রিষ্টাব্দের ভূমিকম্প মাউন্ট ভিসুভিয়াসের গতিবিধির সাথে সম্পর্কযুক্ত ছিলো।
ক্ষুদ্রতর একটি ভূমিকম্প ঘটে ৬৪ খ্রিষ্টাব্দে; নিরোর জীবনী নিয়ে লেখা তার প্রবন্ধে এটা তুলে ধরেন সুতোনিয়াস, এবং টাকিটাস এর বর্ণণা দেন আনালেস গ্রন্থে, কেননা এই দুর্যোগটি ঘটে যখন নিরো নেপসলে ছিলেন আর প্রথমবারের মতো গণমঞ্চে প্রদর্শনী করছিলেন। সুতোনিয়াস বর্ণনা করেন যে ভূমিকম্প চলাকালীন সম্রাট গাইছিলেন এবং তার গান শেষ হবার আগে থামেন নি, অপরদিকে টাকিটাস লিখেছেন যে সবাইকে বের করে দেবার কিছু সময় পরেই মঞ্চটি ধসে পড়ে।
উক্ত এলাকার রোমানরা ছোটোখাটো ভূমিকম্পে অভ্যস্ত হয়ে ওঠে; প্লাইনি দা ইয়াংগার লিখেছেন যে তারা "বিশেষভাবে বিচলিত হতো না কারণ এগুলো (ছোটখাটো ভূ-কম্পণ) কাম্পানিয়ায় অহরহ ঘটতো”। অনুরূপ ছোট ছোট কম্পণ অগ্নুৎপাতের চারদিন আগে থেকে ক্রমেই বাড়ছিলো বলে জানা যায়, কিন্তু এগুলোকে সতর্কবাণী হিসেবে গ্রহণ করা হয়নি।
অগ্নুৎপাতের ধরণ
ভিসুভিয়াস উদ্গিরণ ঘটনাটির বিভিন্ন আধুনিক পূর্ণগণনায় কিছু খুঁটিনাটি তথ্য একে অপর থেকে যথেষ্ট ভিন্ন হওয়া সত্যেও মূল বিষয়গুলো এক। অগ্নুৎপাতের সময়কাল ছিলো দুই দিন। প্রথম দিন সকালের ঘটনাবলী স্বাভাবিক ছিলো বলে ধারণা পাওয়া যায় প্লাইনি দা ইয়ঙ্গারের কাছে, প্রত্যক্ষদর্শী হিসেবে যার লেখনিই একমাত্র যেটা উদ্ধার করা সম্ভব হয়েছে। প্লাইনি উক্ত সময়ে মিসেনামে ছিলেন, যা নেপলস উপসাগরের অপরদিকে ভিসুভিয়াস হতে প্রায় দূরে অবস্থিত। দূরত্বজনিত কারণে খুব সম্ভবত প্লাইনি দুর্যোগের প্রাথমিক চিহ্নগুলো খেয়াল করতে পারেন নি এবং তার পক্ষে পরবর্তী দুইদিনে পম্পেই বা হেরকুলেনিয়ামবাসী কারো কাছ থেকে তথ্য সংগ্রহ করাও সম্ভব ছিলো না (তিনি তার চিঠিগুলোতে পম্পেইয়ের নাম উল্লেখ করেন নি)।
দুপুর একটা নাগাদ ভিসুভিয়াস পর্বত তীব্রভাবে উদ্গিরণ করে, যার মাধ্যমে সৃষ্টি হয় একটি উচ্চতাসম্পন্ন স্তম্ভ যা থেকে পাথর ও ছাই পতিত হয়ে সম্পূর্ণ জায়গাটিকে আচ্ছাদিত করে ফেলে। বেশিরভাগ উদ্ধারকাজ ও পলায়ন এই সময়টুকুতে সম্ভব হয়েছিলো। ওই দিবাগত রাতে বা পরবর্তী ভোর নাগাদ আগ্নেয়গিরিতে পাইরোক্ল্যাস্টিক স্ফীতি শুরু হয়। পাহাড়ের ওপর দেখতে পাওয়া আলোকে আগুন ভেবে মিসেনাম পর্যন্ত মানুষ প্রাণভয়ে পালাতে থাকে। স্ফীতিসমূহ ছিলো দ্রুতগতির এবং প্রচণ্ড উতপ্ত, এগুলো বাকি জনসমষ্টিকে দগ্ধ বা শ্বাসরোধ করে মেরে ফেলে এবং পথের সকল স্থাপনা ও বসতি আংশিক বা পুরোপুরিভাবে ধ্বংস করে এগোতে থাকে। স্ফীতিসমূহ এলাকার ভৌগোলিক চিত্র বদলে দেয়, এমনকি উপকূলেও আনে ব্যাপক পরিবর্তন। পরবর্তী সন্ধ্যা নাগাদ উদ্গিরণ সমাপ্ত হয়, রেখে যায় আকাশে কেবল একটি আবছায়া যা ভেদ করে সূর্যের অনুজ্জ্বল আলো দৃশ্যমান হয়।
স্তরীয় গবেষণা
350px|right|thumb|পম্পেই এবং হেরকুলেনিয়ামসহ বিভিন্ন নগরী যেগুলি ভিসুভিয়াস পর্বতের অগ্নুৎপাতের ফলে ক্ষতিগ্রস্থ হয়েছিলো। কালো অংশটি দিয়ে ছাই, শিলা ও ভস্ম ছড়ানোর বিস্তৃতি দেখানো হয়েছে। বর্তমান উপকূল দেখানো হয়েছে; [[প্লাইনি দা ইয়াংগার ছিলেন মিসেনিয়ামে]]
খনন ও ভূমি জরিপে প্রাপ্ত তথ্যের সাহায্যে সিগুরসন, ক্যাশডলার এবং স্পার্কস মিলে আগ্নেয়গিরির ছাইস্তুপের একটি বিস্তারিত স্তরীয় গবেষণা পরিচালনা করেন, যেটি প্রকাশিত হয় ১৯৮২ সালে। তারা এই সিদ্ধান্তে আসেন যে ৭৯ খ্রিষ্টাব্দের ভিসুভিয়াস অগ্নুৎপাত দুইটি দশায় ঘটে, ভিসুভিয়ান এবং পেলিয়ান, যেগুলো ছয়বার পর্যায়ান্বিত হয়েছিলো।
প্রথমত ঘটে প্লিনিয়ার অগ্ন্যুৎপাত, যা গঠিত মূলত আগ্নেয় ভগ্নাবশেষের স্তম্ভ ও উতপ্ত গ্যাসিয় পদার্থ দিয়ে, এগুলো বায়ুমন্ডলের স্ট্র্যাটোমন্ডলের থেকে  পর্যন্ত নিক্ষিপ্ত হয়, এই উদ্গিরণ চলে আঠারো থেকে বিশ ঘণ্টা এবং আগ্নেয়গিরির দক্ষিণ বরাবর ভস্মীভূত শিলা ও ছাইয়ের বর্ষণ ঘটায়, এগুলো পম্পেই নগরে জমা হয়ে  পর্যন্ত উঁচু স্তুপ গড়ে তোলে।
এরপর পেলিয়ান উদ্গিরণ দশায় পাইরোক্লাসটিক স্ফীতির সাহায্যে বিগলিত পাথর ও উতপ্ত গ্যাস ভূমির ওপর ওপর ঢেউ আকারে আসতে থাকে যা মিসেনাম পর্যন্ত পৌঁছায়, এগুলো পশ্চিম এবং উত্তর-পশ্চিম দিকে জমা হতে থাকে। দুইটি এরকম স্ফীতি সমস্ত পম্পেইকে গ্রাস করে নেয়, বাকি থেকে যাওয়া সকল জীবীতদের দগ্ধ বা শ্বাসরোধ করে। হেরকুলেনিয়াম এবং ওপলন্টিস উভয়েই এরূপ স্ফীতিতে মারাত্মক ক্ষতিগ্রস্ত হয় এবং চাপা পড়ে মিহি পাইরোক্লাসটিক গুঁড়া, ভস্মীভূত শিলা এবং লাভাস্তরের নিচে। পম্পেই নগরীর ধ্বংস এবং ভূগর্ভস্থ হবার কারণ হিসেবে গবেষকগণ ৪ ও ৫ নং স্ফিতিকে দায়ী করেন। এইসব স্ফিতিসমূহ ফলআউট হতে ভিন্ন কেননা এখানে ক্রস-বেডিং ফরমেশন দেখতে পাওয়া যায়।
ভিসুভিয়াসের উদ্গিরণকে দেখা হয় মূলত ফ্রেয়াটোম্যাগমাটিক হিসেবে, যেখানে প্রধান শক্তির সরবরাহ এসেছিলো দীর্ঘদিন চুইয়ে আসা সমুদ্রের পানির বাষ্পে রূপান্তরের মাধ্যমে, যা ভূ-অভ্যন্তরে প্রবেশ করে ম্যাগমার সংস্পর্শে আসে মৃত্তিকার ফাটল দিয়ে।
বিস্ফোরণগুলোর কালনির্ধারণ
২০০২ সালে প্রকাশিত প্রবন্ধে সিগুরসন এবং কেসি এই সিদ্ধান্তে আসেন যে একটি প্রাথমিক বিস্ফোরণ দ্বারা ছাই ও শিলার বর্ষণ শুরু হয় পম্পেইয়ের দক্ষিণ-পূর্বে কিন্তু হেরকুলামে নয়, যার অবস্থান ছিলো বায়ু প্রবাহের বিপরীত দিকে। পরবর্তীকালে যখন উপস্থিত গ্যাসসমূহ জমাট বেধে ঘন হওয়া শুরু করে এবং বিদ্যমান কঠিন পদার্থের ভার বহন করতে অসমর্থ হয়, তখনই ছাই ও শিলার মেঘ ধসে পড়তে শুরু করে। গবেষকরা ধারণা করেন যে নিচুমানের বিস্ফোরণের দ্বারা প্রথম ছাইস্তুপগুলোর পতন হয়েছিলো সকালের শুরুতে, যেগুলো মিসেনাম থেকে দেখতে পাওয়া যায় নি। রেকটিনা এই বিস্ফোরণগুলো দেখতে পেয়ে তার বার্তাবাহককে নেপলস উপসাগরের চারিদিকে খোঁজ নিতে পাঠান, এতদ্বারা বার্তাবাহকের প্লাইনির বাসভবনের নিকট প্রাথমিক উদ্গিরণের পরপরই দ্রুত উপস্থিত হবার যৌক্তিক কারণ পাওয়া যায়।
চৌম্বকীয় গবেষণা
thumb|upright|ভিসুভিয়াসের জ্বালামুখ
জানেলা, গুরিওলি, পারেশচি এবং লানযা কর্তৃক পরিচালিত ২০০৬ সালের একটি গবেষণায় অগ্নুৎপাতের সাম্যাবস্থার তাপমাত্রা নির্ণয়ের জন্য উক্ত বিশেষজ্ঞগণ পম্পেই ও তার আশপাশ হতে প্রস্তরখন্ড, ছাদের টালি ও প্লাস্টার টুকরো সংগ্রহ করে তাদের চৌম্বকীয় বৈশিষ্ট্য পর্যালোচনা করেন। এই কল্কগুলো মূলত প্লিনিয়ান কলাম পতনের ফলস্বরূপ ঘন পাইরোক্লাসটিক ঢেউ (পিডিসি) দ্বারা জমা হয়। গবেষকগণ যুক্তি উপস্থাপন করেন যে যেসব প্রস্তরখন্ড বা তার থেকে বড়, সেগুলো পাইরোক্লাসটিক ঢেউয়ে যথেষ্ট সময় ধরে ছিলো না যার দরুন সেগুলোতে তাপমাত্রা পূর্ণভাবে সঞ্চারিত হয়নি যা আদতে আরো বেশি উতপ্ত ছিলো। এ থেকে বিশেষজ্ঞগণ দুই ধরনের তাপমাত্রা ও তাদের মধ্যকার পার্থক্য পান – অবক্ষেপন তাপমাত্রা যেটি তারা অনুমান করেন, এবং স্ফিতি দ্বারা গ্রাসকৃত বস্তুসমূহের তাপমা্ত্রা, যেটি বিভিন্ন রকম প্রস্তরের শীতলীকরণ হার ও আকার-আকৃতি বিবেচনায় নিয়ে অনুমান করা সম্ভব বলে গবেষকরা মনে করেন। অবক্ষেপনের ঠিক পূর্বে পাইরোক্লাস্টিক ঢেউয়ে থাকা প্রস্তরের তাপমাত্রা হিসাব করেই চূড়ান্ত সিদ্ধান্ত নেন তারা।
সকল ধরনের ভূত্বকীয় প্রস্তর অয়শ্চুম্বকীয় কারণ এগুলো কিছু পরিমাণ লৌহ বা লোহা সমৃদ্ধ যৌগ বহন করে, এবং রোমান ছাদসমূহের টালি বা পলেস্তর এর ব্যতিক্রম ছিলো না। এসব বস্তু বিভিন্ন উৎসের সাহায্যে একধরনের রেসিডুয়াল ফিল্ড লাভ করতে পারে। চৌম্বকীয় দ্বিমেরু আছে এমন একক অণুগুলোকে যখন অচ্ছ কোনো গঠনে সারিবদ্ধভাবে সাজানো হয়, তখন ক্ষুদ্র চৌম্বক ক্ষেত্রগুলো একে অপরকে বলবৎ করে প্রস্তরটির রেসিডুয়াল ফিল্ড তৈরি করে। এমতাবস্থায় বস্তুটিকে উতপ্ত করলে আরো স্থিতিশক্তি যোগ হয়। কুরি তাপমাত্রায় অণুসমূহের কম্পনই সারিবদ্ধ অবস্থা নষ্ট করার জন্য যথেষ্ট; এভাবে বস্তুটি রেসিডুয়াল চৌম্বকত্ব হারায় এবং সাময়িকভাবে যেকোনো বাহ্যিকভাবে প্রয়োগকৃত চৌম্বক ক্ষেত্র ধারণ করতে পারে। গবেষকগণ এই প্রক্রিয়াটির নাম দেন ‘আনব্লকিং’।
একটি প্রস্তর হলো নানান খনিজের মিশ্রণ, যার প্রত্যেকটির রয়েছে নিজস্ব কুরি তাপমাত্রা; বিশেষজ্ঞরা তাই কোনো একটি নির্দিষ্ট তাপমাত্রার খোঁজ না করে একাধিক তাপমাত্রার একটি বর্ণালী বের করার চেষ্টা করেন। আদর্শ নমুনায় পিডিসির তাপমাত্রা উচ্চতম ব্লকিং তাপমাত্রার চেয়ে অধিক হয় না। কিছু মৌলিক বস্তু গঠনের সময় পৃথিবীর চৌম্বকক্ষেত্র দ্বারা প্রয়োগকৃত চৌম্বকত্ব ধরে রাখতে সক্ষম হয়। পরীক্ষনের তাপমাত্রা নিম্নতম ব্লকিং তাপমাত্রা হতে বাড়ানো হলে কিছু বস্তু শীতলীকরণের সময় ৭৯ খ্রিষ্টাব্দে পৃথিবীর যে চৌম্বকত্ব ছিলো তা অর্জন করে। নমুনাটির সামগ্রিক ক্ষেত্র ছিলো উচ্চতম ও নিম্নতম ব্লকিং বস্তুসমূহের ক্ষেত্রের ভেক্টর যোগফল।
এধরনের নমুনা দ্বারা নিম্ন আনব্লকিং তাপমাত্রা অনুমান করা সম্ভব হয়ে ওঠে। ক্ষেত্রের দিকনিরূপণ এবং বিভিন্ন তাপমাত্রায় শক্তি যাচাইয়ের জন্য বিশেষ যন্ত্র ব্যবহার করে গবেষকগণ নমুনাটির তাপমাত্রা ৪০° সেলসিয়াস (৭০° ফারেনহাইট) করে বাড়াতে থাকে যতক্ষণ না সেটির তাপমাত্রা ১০০° সেলসিয়াস (২১০° ফারেনহাইট) থেকে নিম্ন আনব্লকিং তাপমাত্রায় না পৌছাঁয়। সামগ্রিক ক্ষেত্রটির দিক পরিবর্তিত হয় এর একটি উপাদানের অভাবে। প্রতিবার তাপ বৃদ্ধিতে চৌম্বকত্বের দিক পরিবর্তিত হয়, এ থেকে ঠিক কোন বৃদ্ধিতে নমুনার চৌম্বকত্ব সৃষ্টি হয়েছিলো তা নির্ণয় করা যায়। এটাই অবক্ষেপনের সাম্যাবস্থার তাপমাত্রা। গবেষকগণ এতদ্বারা নিরূপন করেন যে পম্পেই তুলনামূলকভাবে একটি উতপ্ত ক্ষেত্রের মধ্যে শীতলতর স্থান ছিলো, যাকে তারা নগরীটির ভিত্তিকাঠামোর স্ফীতির সাথে সম্পর্কযুক্ত বলে গণ্য করেন।
তদন্তকারীরা উদ্গিগরণের ঘটনাগুলো ক্রমান্বয়ে তুলে ধরেন নিম্নরূপে। অগ্নুৎপাতের প্রথম দিন বিভিন্ন ক্ষুদ্র টুকরোর সমন্বয়ে গঠিত সাদাপাথরের বর্ষণ চলে কয়েক ঘণ্টাব্যাপী এবং তৈরি করে পর্যন্ত উঁচু একটি আস্তরণ। ছাদের টালিসমূহ ১২০-১৪০° সেলসিয়াস (২৫০-২৮০° ফারেনহাইট) তাপমাত্রায় উতপ্ত হয়। এই সময়টুকুই উক্ত এলাকা থেকে পালানোর শেষ সুযোগ ছিলো। পরবর্তীতে একটি ধূসর পাথর স্তম্ভ গঠিত হয় এবং ১৮ ঘণ্টা ধরে এর বর্ষণে প্রায়  এর একটি স্তর মাটির ওপর তৈরি হয়। এই দুই বর্ষণ ছিলো প্লিনিয়ান দশার অন্তর্ভূক্ত। এসকল মেঘের ধারগুলোর পতনই প্রথম মিশ্রিত পিডিসি আনায়ন করে, যা হারকিউলানেউমের জন্য প্রলয়ংকারী হলেও পম্পেইতে প্রবেশ করেনি।
প্রথম স্ফীতির তাপমাত্রার তারতম্য ঘটে বিভিন্ন স্থাপনার সাথে আন্ত:ক্রিয়ার ফলে। কোনো ঘরবাড়িতে আশ্রয় নেওয়া মানুষজনের পালানোর কোনো উপায় ছিলো না, কেননা শহরটির চারিদিকে তখন উচ্চ তাপমাত্রার গ্যাস বিরাজ করছে যা মুহুর্তেই কাউকে দগ্ধ করতে সক্ষম। সবচেয়ে কম তাপমাত্রা ছিলো ধসে পড়া ছাদের নিম্নে থাকা কক্ষগুলোর, প্রায় ১০০° সেলসিয়াস (২১০° ফারেনহাইট) যা পানির স্ফুটনাংকের সমান। গবেষকরা ধারণা করেন যে পাইরোক্লাসটিক ঢেউয়ের নিচের অংশটি স্থানীয় জমির অবিধির কারণে প্রধান ঢেউ থেকে কিছুটা আলাদা হয়ে যায় এবং আশেপাশের বাতাসের সংস্পর্শে এসে শীতল হয়ে পড়ে। দ্বিতীয় স্ফীতি নাগাদ অবিধিসমূহ লোপ পায়, যার ফলে নগরীটির সকল স্থান বাইরের ন্যায় সমান উতপ্ত হতে থাকে।
অত্যন্ত লঘু শেষ স্ফীতিতে সম্পূর্ণ এলাকাটির ওপর আরো এক মিটারের অবক্ষেপণ পতিত হয়।
দুইজন প্লাইনি
thumb|পম্পেই হতে একনজরে ভিসুভিয়াস
ভিসুভিয়াস উদ্গিরণের একমাত্র প্রত্যক্ষদর্শী বর্ণনা পাওয়া যায় তখন ১৭ বছর বয়সী কনিষ্ঠ প্লাইনির লেখা দুইটি চিঠিতে, ওই ঘটনার প্রায় ২৫ বছর পর যা তিনি লেখেন ঐতিহাসিক টাকিটাসের কাছে। তার লেখা একটি চিঠিতে তার চাচার (এল্ডার প্লাইনি) নৌবহর দ্বারা চালানো উদ্ধারকার্যের এবং তা থেকে প্রাপ্ত বিভিন্ন তথ্যের বর্ণণা দেওয়া হয়।  অপর লেখনীতে প্লাইনি দা ইয়াংগার ওইদিনের নিজের পর্যবেক্ষণসমূহ তুলে ধরেন।
কনিষ্ঠ প্লাইনি
প্লাইনি দা ইয়াংগার পর্বতের ওপর একটি অস্বাভাবিক ধরনের ঘন মেঘ দ্রুতবেগে উঠতে দেখেন। "আমি একটি পাইন গাছের সাথে তুলনা করে এর (মেঘটির) বর্ণনা সবচেয়ে নিখুঁতভাবে দিতে পারি; একটি গাছের কান্ডের ন্যায় এটি ভূমি হতে বহুদূর ওপরে উঠে যায়, যার ওপরের অংশটি ছড়িয়ে পড়তে শুরু করে কোনো গাছের শাখাপ্রশাখার মতো। [...] কখনো তা ছিলো অতি উজ্জ্বল, কখনোবা অন্ধকার ও দাগযুক্ত, কেননা এটি মূলত ছাই আর মাটির মিশ্রণ দ্বারা তৈরি হয়েছিলো।"
উক্ত ঘটনাগুলো সম্পর্কে জানতে পেরে এবং বাহক মারফত খবর পেয়ে এল্ডার প্লাইনি তার নৌবহরের সাহায্যে উদ্ধারকাজ পরিচালনা করার জন্য রওনা দেন। তার ভাইপো প্লাইনি দা ইয়াংগার দিনটাকে স্বাভাবিকভাবে কাটানোর লক্ষ্যে নিজের কাজ করতে থাকেন, কিন্তু সেই রাতেই একটি ভূ-কম্পন তাকে এবং তার মাকে ঘুম থেকে উঠতে বাধ্য করে। ভোরের দিকে আরেকটি কম্পণের পর তাদের মফস্বলের সবাই-ই নিজ বসতি পরিত্যক্ত করে পালিয়ে যায়। বর্ণনা অনুসারে “সমুদ্রটিকে দেখে মনে হচ্ছিলো যেন তার ঢেউ পড়ছে নিজের ওপরই আঘাত করে, এবং পালাচ্ছে উপকূল হতে”, যা ইঙ্গিত করে সুনামির লক্ষণসমূহের দিকে। যদিও সমুদ্রের ঢেউ দ্বারা উল্লেখযোগ্য ক্ষতি হবার কোনো প্রমাণ পাওয়া যায়নি।
জৈষ্ঠ প্লাইনি
তিনি নিজে তার ছোট জাহাজ নিয়ে উপসাগর বরাবর অগ্রসর হতে থাকলে সম্মুখীন হন ঘন ছাই ও পাথরবর্ষণের। তার সাথীরা ফিরে যাবার পরামর্শ দিলে তিনি তাদের মনে করিয়ে দেন যে ‘ভাগ্য সাহসীদের সহায় হয়’ এবং স্টাবিয়েই (পম্পেই হতে ৪.৫ বা ২.৮ মাইল দূরে) বরাবর যাত্রা অব্যাহত রাখেন, যেখানে পম্পোনিয়াউস ছিলেন। পম্পোনিয়াউস ইতিমধ্যেই একটি জাহাজে নিজের মালপত্র নিয়ে প্রস্থান করার প্রস্তুতি নিচ্ছিলেন, কিন্তু যে হাওয়ায় পাল তুলে প্লাইনি উক্ত জায়গায় আসতে পেরেছিলেন ওই একই বিরূপ বাতাসে কারণে কেউ ওই উপকূল ছেড়ে বের হতে পারছিলেন না।
তাকিতাসের উদ্দেশ্যে রচিত প্রথম চিঠিতে জৈষ্ঠ প্লাইনির ভাতিজা অনুমান করেন যে তার মৃত্যু হয়েছিলো বিষাক্ত সালফার গ্যাসের মেঘের কারণে, যা তার দুর্বল ফুসফুস সহ্য করতে পারেনি। কিন্তু স্টাবিয়েই এর অবস্থান ছিলো অগ্নু্ৎপাতের স্থান হতে ১৬ কিলোমিটার দূরে এবং প্লাইনির দলের আর কাউকে গ্যাসমেঘজনিত সমস্যায় ভুগতে দেখা যায়নি। যা থেকে ধারণা করা যায় যে প্লাইনি অন্য কোনো কারণে মারা গিয়েছিলেন, যেমন স্ট্রোক বা হার্ট এ্যাটাক। এমনকি এজমা এ্যাটাকও একটা সম্ভাব্য কারণ হতে পারে। কোনোরকম আপাত চোট ছাড়াই তার দেহ পাওয়া গিয়েছিলো এরপরের দিন, যখন মেঘ আর ধোয়া সরে গিয়েছিলো।
দুর্ঘটনায় হতাহত
thumb|upright|left|"শরণার্থী বাগান", [[পম্পেই.]]
প্লাইনি দা এল্ডারের পাশাপাশি এই ঘটনায় উল্লেখযোগ্য মৃত্যু ঘটে রোমান কর্মকর্তা আন্তোনিয়ো ফেলিক্সের স্ত্রী ইহুদী রাজকুমারী ড্রুসেলা এবং তার পুত্র আগ্রিপার। ধারণা করা হয় যে কবি সিজিয়াস বাসুসও অগ্নুৎপাতের ঘটনায় মারা যান।
পম্পেই ও আর আশেপাশের এলাকা হতে ২০০৩ সাল নাগাদ ছাইয়ের নিচে মৃতদেহ চাপা পড়ে তৈরি হওয়া প্রায় ১০৪৪টি ছাঁচ উদ্ধার করা সম্ভব হয়, এবং বিক্ষিপ্ত দেহাবশেষ পাওয়া যায় আরো ১০০ জনের। হেরকুলেনিয়ামে পাওয়া গিয়েছে ৩৩২টি দেহাবশেষ (যার মধ্যে ৩০০টি কিছু খিলানযুক্ত ভল্টে ১৯৮০ সালে আবিষ্কৃত)। আবিষ্কৃত দেহগুলো মোট মৃতের কত শতাংশ তা সম্পূর্ণ অজানা।
১০৪৪ টি দেহের মধ্যে আটত্রিশ শতাংশ পাওয়া গিয়েছে ছাইস্তুপে, যার বেশিরভাগই বিভিন্ন স্থাপনার ভেতরে তৈরি হয়েছিলো। এদের মৃত্যু হয়েছিলো মূলত ছাদ ধসে পড়ার কারণে। কিছুসংখ্যক মানুষ মারা গিয়েছেন স্থাপনাগুলোর বাইরে – ছাদ স্লেট ধসে পড়ার দরুন কিংবা আগ্নেয়গিরি দ্বারা নিক্ষিপ্ত বড় পাথরের আঘাতে। আধুনিক ঘটনাবলির সাথে এর পার্থক্য এখানেই, বিভিন্ন অগ্নুৎপাতে গত ৪০০ বছরে ছাইবর্ষণে মৃত্যু হয়েছে মা্ত্র ৪ শতাংশ নিহতের। পম্পেইতে প্রাপ্ত মৃতের বাকি ৬২% এর মৃত্যুর কারণ প্রধানত পাইরোক্লাসটিক স্ফীতিসমূহ কেননা স্ফীতি দ্বারা আলোড়িত স্থানগুলোতেই তাদের মরদেহ পাওয়া গিয়েছে। প্রাথমিকভাবে ধারণা করা হয়েছিলো যে পম্পেই থেকে উদ্ধার করা মরদেহগুলোর অবস্থা ও তাদের দেহে কাপড়ের দ্বারা তৈরি হওয়া রেখা থাকার কারণে এটা অসম্ভাব্য যে উচ্চ তাপমাত্রা তাদের মৃত্যুর অন্যতম কারণ। কিন্তু ২০১০ সালে করা একটি নিরীক্ষায় দেখা যায় যে চতুর্থ পাইরোক্লাসটিক স্ফীতির – যা পম্পেই পর্যন্ত পৌঁছানো প্রথম – তাপমাত্রা ছিলো ৩০০° সেলসিয়াস (৫৭২° ফারেনহাইট)। আগ্নেয়গিরি বিশেষজ্ঞ জিয়ুসেপ্পে মাস্ট্রোলরেঞ্জো, যিনি নিরীক্ষাটির নেতৃত্ব দেন, উল্লেখ করেন যে: “শত শত মানুষকে সেকেন্ডের ভগ্নাংশের মাঝে মেরে ফেলার জন্য এটা যথেষ্ট ছিলো”। দেহগুলোর কুঞ্চিত ধরন সম্পর্কে তিনি বলেন, “এরকমটা দীর্ঘসময় ধুকে ধুকে মৃত্যুর ফলে হয়নি, বরং এটি হৃদপিন্ডে শকের প্রভাবে ঘটেছে"।
হেরকুলেনাম, যা তুলনামূলকভাবে আগ্নেয়গিরির নিকটে ছিলো, টেফরা (আগ্নেয় পাথর) এর বর্ষণ হতে রক্ষা পায় বায়ুপ্রবাহের দিকের কারণে কিন্তু পাইরোক্লাসটিক স্ফীতির মাধ্যমে চাপা পড়ে ২৩ মিটার (৭৫ ফিট) নিচে। এটা সম্ভাব্য যে ওখানে মারা যাওয়া প্রায় সবাই-ই মৃত্যুবরণ করেন এই স্ফীতিগুলোর কারণে, যা সম্পর্কে নিশ্চিত হওয়া যায় প্রাপ্ত মরদেহের মাঝে উচ্চ তাপমা্ত্রার চিহ্ন এবং স্থাপনাগুলোতে কার্বনজারিত কাঠ দেখে।
এই মানুষগুলোর সকলেই আটকা পড়েন তৎকালীন সমুদ্রতীরে এবং মারা যান তাপীয় শকের ফলে কিন্তু আগুনে পুড়ে নয়, যদিও অনেকেই পরবর্তীকালে আংশিকভাবে দগ্ধ হন। খিলানকরা ভল্ট যেখানে দেহসমূহ পাওয়া যায় সেগুলো খুব সম্ভবত ছিলো বোটহাউজ, যদিও সেখানে কোনো নৌকা পাওয়া যায়নি যা থেকে বোঝা যায় যে হয়তো অনেকে সেগুলোতে পালানোর সুযোগ পেয়েছিলো। সেখানে মানুষ জড়ো হয়েছিলো প্রতি বর্গমিটারে তিনজন করে। এখন পর্যন্ত উপকূলের মাত্র ৮৫ মিটার খনন করা হয়েছে, বাকি অংশটুকুতে এখনও হাজার হাজার মৃতদেহ থাকতে পারে।
উদ্গিরণের তারিখ
কিন্তু, ২০১৮ সালের অক্টোবরে, ইটালিয় প্রত্নতত্ত্ববিদগণ বিবৃত করেন যে সদ্যপ্রাপ্ত একটি লিপিতে ভিসুভিয়াস উদ্গিরণের তারিখ হিসেবে ১৭ অক্টোবরের উল্লেখ পাওয়া গিয়েছে, যা প্লাইনির চিঠির অনুলিপিতে ভুল তারিখ আসার তত্ত্ব সমর্থন এবং ২৪শে আগস্টের ধারণাকে বাতিল করে।
ভিসুভিয়াস এবং এর প্রয়লংকারী উদ্গিরণের উল্লেখ পাওয়া প্রথম শতাব্দীর রোমান লেখালেখিতে, কিন্তু এগুলোর সবই তারিখ বহির্ভুত। উদাহরণস্বরূপ, জোসেফাস তার রচনা ইহুদীদের পুরাকীর্তিতে বিবরণ দেন এইভাবে যে অগ্নৎপাতটি ঘটেছিলো ‘টাইটাস সিজারের আমলে’।
সুতোনিয়াস, দ্বিতীয় শতাব্দীর একজন ইতিহাসবিদ, তার রচনা টাইটাসের জীবন-এ বলেন যে, “তার (টাইটাসের) শাসনামলে কিছু ভয়াবহ দুর্যোগ সংঘটিত হয়, যেমন ক্যাম্পানিয়ায় ভিসুভিয়াসের উদ্গিরণ"।"
মুল ঘটনার এক শতাব্দী পরে রোমান ইতিআসবিদ ক্যাসিয়াস ডিও (লোয়েব ক্লাসিকাল লাইব্রেরি কর্তৃক ১৯২৫ সালে অনুবাদিত) লিখেছেন যে, “ক্যাম্পানিয়াতে কিছু উল্লেখযোগ্য এবং ভয়ানক ঘটনা ঘটে; গ্রীষ্মের একেবারে শেষদিকে আচমকা একটি বিশাল আগুনের সূত্রপাত হয়”।
অষ্টাদশ শতাব্দীর শেষদিক হতে প্রত্নতত্ত্ববিদগণের একটি ক্ষুদ্র অংশ প্রস্তাব করে আসছেন যে উদ্গিরণের সূচনা হয়েছিলো আগস্টের ২৪ তারিখের পর, হেমন্তের মাঝামাঝিতে, নতুবা অক্টোবর বা নভেম্বরে। ১৭৯৭ সালে গবেষক কার্লো রসিনি বিবরণ দেন যে পম্পেই এবং হেরকুলেনিয়ামের খনন হতে হেমন্তকালীন ফলের চিহ্ন পাওয়া গিয়েছে, গ্রীষ্মকালের নয়।
সাম্প্রতিককালে, ১৯৯০ ও ২০০১ সালে প্রত্নতত্ত্ববিদগণ পমেগ্রানেটের মতো হেমন্তকালের কিছু ফলের অস্তিত্ব নিশ্চিত করেছেন ধ্বংসস্তুপে, এছাড়াও নিহতদের গায়ে ছিলো ভারী পোশাক, পাওয়া গিয়েছিলো ওয়াইনপূর্ণ মাটির পাত্র। মদসংক্রান্ত এই আবিষ্কার ইঙ্গিত করে যে অগ্নুৎপাতের ঘটনাটি ঘটেছিলো ওই বছরের আঙুর চাষের পর কেননা আঙুর দিয়েই ওই মদ তৈরি করা হতো।
২০০৭ সালে শক্তিশালী বায়ুপ্রবাহের দিক সংক্রান্ত গবেষণায় দেখা যায় যে দক্ষিণ-পূর্ব দিকে ছাই, পাথর ও ভস্ম পতনের ধরনটি হেমন্তকালীন বায়ুপ্রবাহে সাথে সামঞ্জসপূর্ণ, আগস্টের কোনো তারিখের সাথে নয়। জুন, জুলাই এবং আগস্টের সময়ে প্রধান বায়ুপ্রবাহ হয় পশ্চিম দিকে – দক্ষিণ-পশ্চিম ও উত্তর-পশ্চিমের সাথে বক্ররেখা তৈরি করে - প্রায় শতভাগ সময়েই। (এখানে উল্লেখ্য যে প্রথম শতাব্দীতে জুলিয়ান ক্যালেন্ডারের প্রচলন ছিলো, অর্থাৎ রোমান ক্যালেন্ডারের মাসগুলো ছিলো ঋতুসমূহের সাথে সামঞ্জসপূর্ণ।)
ফ্লাভিয়ান রাজবংশের সম্রাট টাইটাস (শাসনকাল জুন ২৪, ৭৯ হতে সেপ্টেম্বর ১৩, ৮১) যুদ্ধক্ষেত্রে বিপুল সাফল্য অর্জন করেন (তন্মধ্যে অন্যতম ছিলো জেরুজালেম উপাসনালয়ের দখল নেওয়া), তার প্রশাসন তাই এসব সদা বর্ধমান অর্জনের সম্মানে বিভিন্ন মুদ্রা তৈরি করে। প্রতিটি মুদ্রায় জায়গা কম থাকায় টাইটাসের কীর্তিগুলো রহস্যময় গুপ্তলিপির মাধ্যমে ছাপানো হতো। টাইটাসে শাসনামলের শুরুর দিকের এরকম দুইটি মু্দ্রা পাওয়া যায় পম্পেইয়ের ‘হাউজ অফ গোল্ডেন ব্রেসলেটে’। যদিও মুদ্রাগুলোর তৈরি করার সময় নিয়ে বিতর্ক রয়েছে, ব্রিটিশ জাদুঘরের মুদ্রাবিশেষজ্ঞ রিচার্ড অ্যাবডির মতে পম্পেইয়ের ওখানে প্রাপ্ত মুদ্রাগুলোর মধ্যে সর্বশেষগুলো মুদ্রিত হয়েছিলো ২৪শে জুনে (টাইটাসের শাসনের প্রথম দিন) বা তার পরে এবং পহেলা সেপ্টেম্বর, ৭৯ সালের আগে। অ্যাবডি বর্ণনা দেন যে “এটা লক্ষণীয় যে দুটো মুদ্রাই ছাপা হবার দুই মাসের মধ্যে প্রচলিত হয়েছিলো এবং (ভিসুভিয়াস) উদ্গিরণের পূর্বেই পম্পেই পৌঁছেছিলো”।
মোটরসাইকেল নিরাপত্তা
মোটরসাইকেল নিরাপত্তা বলতে বোঝায় আধুনিক মোটর সাইকেল বাহনের বিভিন্ন যন্ত্রাংশ এর সঠিক ব্যবহার এবং উক্ত বাহনের সঠিক চালনা সম্পর্কে যথাযথ প্রশিক্ষণ গ্রহণের মাধ্যমে তার সঠিক ব্যবহার সমন্ধে জ্ঞানলাভ।
দূর্ঘটনার সংখা এবং ঝুকি
একই দূরত্বে গাড়ির থেকে মোটরসাইকেলে আরোহণ করলে দুর্ঘটনার ঝুকি, এমনকি মৃত্যুঝুকিও অনেক বেশি থাকে। ২০০৬ সালে আমেরিকায় গাড়ির থেকে মোটরসাইকেলে দুর্ঘটনার ঝুকি ৩৫ গুণ বেশি ছিলো, এমনকি প্রতি বিলিয়ন মাইলে ৩৯০ জন মোটরসাইকেলচালক দুর্ঘটনায় মৃত্যুবরণ করেছিলো। ২০১৬ সালে মোটরগাড়ির থেকে এর হার ২৮ গুণ বৃদ্ধি পেয়েছে।
যখন এর সবগুলো মোটরসাইকেল দূর্ঘটনার বিবরণ দেখা হয়েছে, তখন এর থেকে বোঝা গেছে যে ২০১৬ সালে আমেরিকায় ৬.৩১ মিলিয়ন মাইলে একটি করে মোটরসাইকেল দুর্ঘটনা ঘটে, যা গাড়ির থেকে অনেক বেশি। মোটরসাইকেল এর থেকে গাড়িতে দুর্ঘটনা আরো কমার প্রাথমিক কারণ হলো মোটরগাড়িতে আরো অনেক আধুনিক যন্ত্রাংশ লাগানো হয়েছে দুর্ঘটনা এবং এর ক্ষয়ক্ষতি কমানোর জন্য। মোটরগাড়িতে দুর্ঘটনা ঘটলে ৩১ শতাংশের ক্ষেত্রে আরোহণকারি সামান্য আহত হোন, এমনকি এর মাত্র ০.২৯% দুর্ঘটনা মারাত্মক হয়। মোটরসাইকেল এর ক্ষেত্রে এর পরিমাণ ৪.২৪% মারাত্মক হয় এবং ৭৮.৩% আরোহী মারাত্মকভাবে আহতত হয়।
আমেরুকার এই তথ্য আরও দেশগুলো গ্রহণ করেছে। ইংল্যান্ড এর ট্রান্সপোর্ট বিভাগ বলে গাড়ির থেকে মোটরসাইকেলে দুর্ঘটনায় মৃত্যুর সংখা ১৬ গুণ বেশি। ২০১৭ সালে ইংল্যান্ড এর তথ্য অনুসারে প্রতি বিলিয়ন মাইলে ৬,০৪৩ টি মোটরসাইকেল হতাহতের ঘটনা ঘটে। এর মধ্যে ১১৬.৯ মোটরসাইকেল আরোহী মারাত্মক দুর্ঘটনার শিকার হোন, যা গাড়ীর থেকে ৬১.৫ বার বেশি। আমেরিকার থেকে ইংল্যান্ডের তথ্যে দুর্ঘটনার পরিমাণ বেশি দেখাচ্ছে, কারণ আমেরিকার তথ্য প্রতি বাহন মাইল হিসেবে দেখানো হয়েছে। অস্ট্রেলিয়ার পরিবহন নিরাপত্তা ব্যুরো (এটিএস) জাতীয় শিক্ষার পর এটি পেয়েছে:
পাবলিক রাস্তায় বাইসাইকেল চালক এবং পথচারীরাও গাড়ি সাথে ধাক্কা লাগা থেকে সুরক্ষিত নয়। ২০১৭ সালের তথ্য অনুযায়ী প্রতি বিলিয়ন মাইলে একই দূরত্ব ভ্রমণে ৫,৬০৪ টি বাইসাইকেল হতাহতের ঘটনা ঘটেছে, যা গাড়ির থেকে ২৩.৫ গুণ বেশি, পথচারীদের ক্ষেত্রে যা গাড়ির থেকে ৭.৬ গুণ বেশি। কিন্তু বাইসাইকেল এবং পথচারীরা যেহেতু অনেক আস্তে চলে তাই এক্ষেত্রে মারাত্মক দুর্ঘটনার ঝুকি অনেক কম থাকে। তাই এখানে গাড়ীর থেকে মারাত্মক দুর্ঘটনার হার ০.৮৩ গুণ কম।
আমেরিকান মোটরসাইকেল দুর্ঘটনার হার এর প্রতিবেদন অনুযায়ী, ২০০৬ সালে যেখানে ১ লক্ষ গাড়ির মধ্যে ১৩.১০ টি গাড়ি মারাত্মক দুর্ঘটনার মাধ্যমে ব্যবহারের অনুপযোগী হয়েছে, অন্যদিকে একই সংখ্যক মোটরসাইকেল এর মধ্যে ৭২.৩৪ টি মোটরসাইকেল দুর্ঘটনার মাধ্যমে ব্যবহারের অনুপযোগী হয়েছে।
গবেষণা
উত্তর আমেরিকা এবং ইউরোপের দুটি বড় বৈজ্ঞানিক। গবেষণায় মোটরসাইকেল দুর্ঘটনার কারণ উল্লেখ করা হয়েছে, নিচে এইচইউআরটি এবং এমএআইডিএস এর গবেষণার প্রতিবেদন উল্লেখ করা হলো:
এইচইউআরটি এর প্রতিবেদন
এইচইউআরটি প্রতিবেদনটির উপরে মার্কিন যুক্ত্ররাষ্ট্রে অনেক কাজ করা হয়েছে, ১৯৮১ সালে তথ্য সংগ্রহ করে লস এঞ্জেলেস এ তা প্রকাশ করা হয়। ইউএস এ দীর্ঘদিন ধরে নতুন নিরাপত্তা শিক্ষার ডাক দেওয়া হয় এবং কংগ্রেস এর জন্য অর্থ বরাদ্ধ করলেও তা যথেষ্ট ছিলো না যার জন্য কাজ সম্পূর্ণ করতে দেরি হয়।
৫৫টি তথ্যের মাধ্যমে এইচইউআরটি প্রতিবেদনের উপসংহার করা হয়। এর মধ্যে বলা হয়েছে, ৭৫% দুর্ঘটনা ঘটেছে অন্য বাহনের সাথে টক্করের মাধ্যমে। এমএআইডিএস এর প্রতিবেদনে এই সংখা ৬০% দেখানো হয়েছে।
এইচইউআরটি প্রতিবেদনের আরো তথ্যগুলো হলো:
এমএআইডিএস এর প্রতিবেদন
এমএআইডিএস এর প্রতিবেদন অনুযায়ী তারা এইচইউআরটি এর তথ্যকে সমর্থন করে, উদাহরণস্বরুপ "৬৯% দুর্ঘটনা অন্য বাহনের সাথে টক্করের কারণে হয়েছে এবং#৯১;অন্যান্য বাহন এবং#৯৩; চালক ইচ্ছাকৃতভাবে বাহনের সাথে টক্কর দেয়নি," তারা বলেছে তারা মোটরসাইকেল দেখতে পায়নি। এবং আরো বলা হয়েছে, "সবথেকে অধিক দুর্ঘটনা হয় বিপরীত বাহনের চালক মোটরসাইকেলের উপস্থিতি উপলব্দি করতে পারে না বলে, ইংরেজিতে একে পিটিডাব্লিউ [পাসওয়ার্ড টু-হুইলার] দুর্ঘটনা বলে" এবং "৬৮.৭% ক্ষেত্রে দুর্ঘটনাকৃত মোটরসাইকেল চালক হেলমেট পরিহিত অবস্থায় ছিলো না, হেলমেট না পড়ার কারণে চালকের মাথায় মারাত্মক আঘাতের হার ( ৩৩.২% + ৩৫.৫%)। ৩.৬% ক্ষেত্রে যারা হেলমেট পরিহিত অবস্থায় থাকে তাদের মাথায় কোনো আঘাত লাগে না" এবং "এমন কোনো প্রতিবেদন নেই যাতে বলা হয়েছে হেলমেট পড়ার কারণে ঘাড়ে সাংঘাতিক বা সামান্য আঘাত লেগেছে"।
ওলসোন এর প্রতিবেদন
ক্ষুদ্রতর হিসেবে পরিচিত প্রতিবেদনকে ওলসোন রিপোর্ট/প্রতিবেদন বলা হয়, ১৯৭৯ সালের পূর্বে একে লেসার-ক্নওন বলা হতো, কিন্তু ১৯৭৯ সালে মিশিগান বিশ্ববিদ্যালয় এই প্রতিবেদনগুলোকে ওলসোন রিপোর্ট নাম দেন, এতে বলা হয়েছে চালক যদি দৃষ্টি আকর্ষণীয় কাপড পরে (বিশেষ করে হলুদ-সবুজ) তাহলে দুর্ঘটনার ঝুকি অনেকটাই কমে যাবে; আরো উপায় হলো দিনের বেলায় হেডলাইট ব্যবহার বিশেষ করে দোলায়িত হেডলাইট; এবং দৌড়ত্ব আলোর ব্যবহার এবং রাতে বিপরীতমুখি চিন্তাশিল কাপড় পরিধান করা।
চূড়ান্ত প্রসিদ্ধ তথ্য
দ্যা এমএআইডিএস এর প্রতিবেদনে হেলেটের রং অথবা চিন্তাশীল অথবা দর্শণীয় কাপড় অথবা উজ্জল দুর্ঘটনা নিয়ন্ত্রণকারী দল সম্পর্কে কোন তথ্য প্রকাশ করা হয়নি এবং কোনো শুদ্ধ উপসংহারও দেয়া হয়নি, তাই একে উন্নত প্রতিবেদন বলা যায় না।
এমএআইডিএস তথ্য হিসেবে মোটরসাইকেল এর রং সাদাকে বেশি দায়ী করে এবং তা দুর্ঘটনার সাথে তুলনা করে প্রতিবেদন প্রকাশ করেছে। কাপড় সম্পর্কে এমএআইডিএস শুদ্ধ বিষয় ব্যবহার করেছে এবং কীভাবে প্রসিদ্ধ কাপড় দুর্ঘটনা রুখতে সাহায্য করে তা প্রকাশ করেছে। এখানে ৪৬ টি মামলায় উজ্জল কাপড়ের কারণে চালক দুর্ঘটনার হাত থেকে বেচে গেছেন। ১২০ টি মামলায় কালো কাপড় পরার জন্য বিপরীত বাহনের চালক মোটরসাইকেল দেখতে পায়নি এবং দুর্ঘটনা ঘটেছে। এমএআইডিএস আরো একটি কালো কাপড় এর উদাহরণ দিয়ে উপসংহার টেনেছে, যেখানে বলা হয়েছে অন্ধকার কাপড় আলোকে প্রতিফলিত করতে পারে যার কারণে অপর বাহনটিও দুর্ঘটনায় পতিত হতে পারে।
আচরনগত ঝুঁকি
পরিবহন ইতিহাসবিদ জেরেমি প্যাকার মোটরসাইকেল চালনোর ঝুঁকিকে চারটি ভাগে ভাগ করার কথা বলেন। প্রথম এবং চতুর্থ ভাগের মোটরসাইকেলের চালনা পরস্পর বিপরীত দিকে দেখে, কিন্তু মোটরসাইকেল এর প্রলুদ্ধ ভাগ্য সম্পর্কে তিনি অদৃষ্টবাদি ধারণা পোষণ করেন। ২য় এবং ৩য় ভাগের চালকগণ মোটরসাইকেল চালানোর ঝুকি মাপা সম্পর্কে ভিন্ন মাত্রা পোষণ করেন, কিন্তু কিছু চালককগণ চালানো দেখে মাত্রা নিয়ন্ত্রণ করেন এবং ভাগ্যের কাছে ক্ষতিগ্রস্ত হোন না।
১। মোটরসাইকেল চালানো বন্ধ করা অথবা এর উপর নিষেধাজ্ঞা জারি করা; এটা বিশ্বাস করতে হবে মোটরসাইকেল চালানো অত্যন্ত ভয়ানক। কিছু সাবেক মোটরসাইকেল চালক তাদের দুর্ঘটনার ঘটার পর অথবা এর ক্ষতি সম্পর্কে অবগত হওয়ার পর তারা এটি চালানো বাদ দিয়েছেন। কিছু চালক তাদের চালানো বন্ধ সমন্ধে দুর্ঘটনার পর তাদের শারিরিক এবং মানসিক ভয়ানক ক্ষতির কথা উল্লেখ করেছেন। মৃত সংবাদপত্র লেখক ক্লেয়ার রায়নার তার বই "দ্যা পার্ফেক্ট বেহিকল" এ মোটরসাইকেল সমন্ধে বলেছেন "এটি খুবই যাতায়েতের অনেক ভালো মাধ্যম হতে পারতো যদি এটি সঠিকভাবে চালানো যেতো, কিন্তু তা অসম্ভব, কেননা আমি এর ক্ষতি সম্পর্কে অবগত হয়ে একে ঘৃণা করি এবং আমি হাসপাতালে থাকার সময়য় এর পরিণতি দেখার পর আমি একে ভয় পেতে শুরু করেছি"। কিছু নিরাপত্তা বিশারদ মোটরসাইকেল চালনোর ভয়াহতার কথা উল্লেখ করে এর উপর নিষেধাজ্ঞা জারি করার জন্য উকিল নিয়োগ দিয়েছিলেন।
২। অধিচিন্তাশীল আত্মশাস্তিমূলক। এই আচরনটি আত্মসমালোচনা, ধ্রুব সতর্ক প্রহরা, চিরস্থায়ী প্রশিক্ষণ এবং অনুশীলনসহ বিভিন্ন কাজে ঝুঁকি তৈরি করে। এমনন অনেক উদাহরণ রয়েছে যেখানে চালককে বলা হয়েছে চালক প্রশিক্ষণ গ্রহণের পর দুর্ঘটনা ঘটবে না বলে আশ্বাস পেলেও তিনি দুর্ঘটনা ঘটিয়েছেন এবং এই কথা প্রশিক্ষণ কেন্দ্রে জানালে তারা বলেছে যে দুর্ঘটনা মোটরসাইকেল চালানোই একটি অংশ, অর্থাৎ তারা বোজাতে চেয়েছে মোটরসাইকেল চালালে দুর্ঘটনা ঘটবেই। ডেবিড এডয়ার্ড "সাইকেল ওয়ার্ল্ড এ লিখেছেন "এটা ভাবাই যায় মোটরসাইকেল ভয়ানক নয়", তিনি আরো বলেছেন "যদি চালক নিয়মিত প্রশিক্ষণ বিদ্যালয় এ প্রশিক্ষণ গ্রহণ করেন, চালানো শেখার পর নিয়ন্ত্রণ ঠিক রাখার অভিজ্ঞতা গ্রহণ করেন এবং চালানোর সময় তার ষষ্ঠ ইন্দ্রিয় সজাগ রাখেন তাহলে এটি একটি নিরাপদ বাহন হিসেবে গণ্য হবে এবং চালক কখনই দুর্ঘটনায় পতিত হবার কথা নয়"। সাংবাদিক ক্যাবিন ক্যামেরোন "সাইকেল ওয়ার্ল্ড" এ লিখেছেন " বিচারক্ষমতায় সাথে চালান। যতো লম্বা রাস্তা আপনি অতিক্রম করবেন ততো বেশি সজাগ থাকুন। আপনি আপনার বাহনটির সর্বোচ্চ নিয়ন্ত্রণ করা শিখুন এবং ৪র্থ ধাপের পূর্বে আপনি আপনার ৩য় ধাপ সম্পূর্ণ করুন। এতে আপনি ভালো মোটরসাইকেল চালকের পূর্বে আপনি ভালো মোটরগাড়ির চালক হয়ে উঠবেন"। এ ব্যপারে একজন মোটরসাইকেল প্রশিক্ষক তার মতামত পোষণ করে বলেছেন এইভাবে "তারা তাদের অভ্যাস পরিবর্তন না করে আরো বাড়াচ্ছে। অনেকে আবার দল গঠন করে চলেন, যা তাদের ক্ষোভকে আরো বাড়িয়ে দেয়। তারা ছুটির দিনে বাড়িতে থাকেন এবং কালো কাপড় না পরে চিন্তাশীল কাপড় পরেন।"
৩। উচ্চমূল্য ঝুঁকি। এটা অবিশ্বাস্য মনে হতে পারে কিন্তু যখন চালক তার পছন্দের সাথে জড়িয়ে যান তখন তার শুরু এবং শেষ এর পার্থক্য থাকে, তার কাছে ঝুকি মাপার থেকে চালানোটাই বেশি প্রাধান্য পায়। মোটরসাকেল চালক উকিল এবং লেখক ওয়েন্ডি মুন বলেন এটা একটি কারণ মোটরসাইকেল চালানোর সময় স্বছন্দ থাকার কেননা আমি সেইসময় চিন্তাশীল কাপড় এবং পুরো মুখ ঢাকা থাকে এইরকম হেলমেট পড়ি, এর সাথে আমি কোনো আপোষ করি না, "এছাড়া আমি আমার মানসিক আচরণ সুরক্ষিত রাখি। আমি বর্তমানে বাচার জন্য মুক্ত নই কারণ আমি জানিনা ভবিষ্যৎ এ কি ঘটবে। আমাদের জীবনকে মুক্ত রাখা উচিত এবং পুরো জীবন এবং এটা আমরা জানি। সমাজের দিক থেকে আমাদের বাচ্চারা তুষারের বিপরীতে আটি বাধবে আমরা এর থেকে সরে আসতে পারি না...... ঝুঁকির সাথে লড়ে আমরা আমাদের মনকে পুনরায় তরুণ করতে পারি জীবনের শেষ অবধি যদি আমরা চাই"
৪। সগর্বে ঝুঁকি। হান্টার এস. থোম্পসন এর বই হেলস এঞ্জেল এর একটি পরিচ্ছদ এ মোটরসাইকেল গ্যাঙ্গ এর বর্ণনা করা হয়েছে যেখানে দেখা যাছে "তারা তাদের সর্বনিম্ন সুরক্ষাই পরিহার করেছে এবং হেলস এঞ্জেলকেও ভালো হেলমেট পড়তে দেখা যায়নি। এমনকি ডিলানও চামড়ার জ্যাকেট পর্যন্ত পরেনি"। থোম্পসন এই ব্যপার সম্পর্কে লেখেন "এটা মানসিক হিসেবে তৈরি, আমরা তাদের পরিণতি সম্পর্কে জানি, এটা নিম্নমান, নিম্ন পরিচ্ছদ, উচ্চ গতি এবং পরিশেষে ভয়ানক কর্তব্য" আমাদের সকলের নিরাপত্তা গ্রহণ করা উচিত নাহলে ডিলানের মতো পরিণতি নিশ্চয় কেও চাইবেন না। প্যাকার একে  "ভাগ্য চালিকা" হিসেবে সম্ভোধন করেন।
প্যাকার ইতিহাসবিদ মিশেল ফুকো এর কাছ থেকে অনুপ্রাণিত হয়েছিলেন, তিনি মোটরসাইকেল নিরাপত্তাকে জোর দিয়েছিলেন এবং একে মূলধারার খেলায় নিয়ে এসেছিলেন এবং এমএসএফ এর সমর্থনের মাধ্যমে মোটরসাইকেল মিডিয়া ভ্রমণকরণ শুরু করেছিলেন এবং ইউএস ন্যাশনাল এজেন্ডা এর মতোন পরিবহন সমিতিকে মোটরসাইকেল নিরাপত্তা সম্পর্কে অবগত করেছিলেন। তিনি বিভিন্ন অনুষ্ঠানে মোটরসাইকেল ঝুঁকির ব্যাপারে বক্তৃতা দিয়ে মানুষকে এই বিষয়ে আরো নিরাপত্তা গ্রহণ করার কথা বলেছিলেন। যেখানে প্যাকার প্রথম দুটি বক্তব্যকে সম্মান জানিয়েছেন এবং তিন নাম্বার বক্তব্যকে সহানুভূতি দেখালেও, ৪র্থ বক্তব্যকে তাচ্ছিল্যপূর্ণ বলেছেন। প্যাকার ২য় বিভাগে বিশ্লেষণ করেছেন এবং বলেছেন, "উচ্চচিন্তাশীল আত্মশুদ্ধি",এই বিষয়ের উপর গম্ভীরতা স্বীকার, অপ্রমাদ, উচ্চমানের প্রশিক্ষণ এবং নিরাপদ কাপড় পর্যন্ত ঠিক আছে কিন্তু বীমা শিল্পের মুনাফা উদ্দেশ্য সঙ্গে তার ঘনিষ্ঠ প্রান্তিককরণের উপর চিন্তা থেকেই যায়, তাছাড়া মোটরসাইকেলের নিরাপত্তা গিয়ার বিজ্ঞাপনদাতা এবং মোটর সাইকেল নির্মাতারা জনসংযোগ ইচ্ছা, সেইসাথে সরকারি আমলাতান্ত্রিক নিষ্ক্রিয়তার উপরও ভেবে দেখতে হবে। তিনি দেখেন মোটরসাইকেলে অন্যান্য বাহনের মতো ঝুঁকির বিষয়টিতে গুরুত্ব দেওয়া হচ্ছে না।
বিএমডাব্লিউ মনস্তত্ত্বিক এবং গভেষক বারন্ট স্পাইগেল বলেন যারা মোটরসাইকেল চালায় তাদের থেকে যারা চালায় তাদের আচরণগত পরিবর্তন হয় যা মোটেও সাভাবিক নয়, এদের মধ্যে যারা উচ্চগতিতে মোটরসাইকেল চালায় তাদের মনোভাব এরকম যেমনটা একটি মুরগির খেলায় হয় বা রাশিয়ান রউলেট্টের মতোন, যেখানে চালক তার ভাগ্যে অভিশাপ নিয়ে আসে, ওনি জানেনো না দুর্ঘটনা ঘটলে তার সাথে কি ঘটতে পারে। থম্পসনের ভাষায় "জাহান্নামের ফেরেশতা" এতে তিনি বলেছেন, "সমাপ্তিতে.... এখানে কোনো সৎ রাস্তা নেই বুজানোর জন্য কারণ একমাত্র সেই ব্যক্তি জানেন যিনি এর ভুক্তভোগী হয়েছেন, যিনি আর বেচে নেই।"
স্পাইগেল এখানে একমত নন তিনি বলেন "চলে যাওয়া", এতে দুর্ঘটনা বা মৃত্যু ঘটতে পারে তখনই যখন চালক সীমানার বাইরে চলে যায়। তিনি আরো বলেন মোটরসাইকেল রেসার অথবা অপেশাদার অভিজ্ঞ মোটরসাইকেল চালক যিনি স্পোর্ট বাইক চালান তারা যদি তাদের সীমা ভুলে অন্ধের মতো চালাতে থাকেন তবেই দুর্ঘটনা এবং মৃত্যু সম্ভব, এখানে অন্যথায় সাধারণ বাইকে দুর্ঘটনা ঘটলে অনেক ক্ষেত্রে মৃত্যু হলেও সবসময় নয়। স্পাইগেল আরো বলেন যাদের উচ্চ প্রশিক্ষণ রয়েছে তাদের ক্ষেত্রে উচ্চ গতিতে মোটরসাইকেল চালালেও দুর্ঘটনা ঘটার সম্ভাবনা কম থাকে, এক্ষেত্রে চালক কোনো ক্ষেত্রে অসতর্ক হয়ে গেলে সেটা অন্য কথান। স্পাইগলের মনস্তাত্ত্বিক এবং মনস্তাত্ত্বিক পরিক্ষায় প্রমাণিত হয়েছে যে একজন ভালো চালক কখনই তার নিয়ন্ত্রণ হারান না যতক্ষণ পর্যন্ত তার কোন বিক্ষেপ হচ্ছে বা কোনো যান্ত্রিক ত্রুটি হচ্ছে।
কিছু বিশেষজ্ঞ প্যাকার এর প্রথম এবং চতুর্থ বিভাগের ঝুঁকির সাথে একমত হয়েছেন, যেখানে চালকের নিরাপত্তার দিকে জোর দেওয়া উচিত, যেখানে ২য় এবং ৩য় বিভাগের ঝুকিকে অগ্রাহ্য করে এখানে স্পাইগেলের ভাষ্যকে দেখানো হয়েছে এখানে চালককে কখোনই অসতর্ক হতে নিষেধ করা হয়েছে বা বিক্ষিপ্ত মনে মোটরসাইকেল চালাতে মানা করা হয়েছে। তাছাড়া স্পাইগল চালককে সীমার মধ্যে থাকতে বলেছেন। কিন্তু বিশেষজ্ঞ কন্ডন বিখিপ্ততা সম্পর্কে বলেছেন এখানে বিক্ষিপ্ততার একটি সীমা রয়েছে, যেখানে চালক অতি সাবধানতা অবলম্বন করতে পারেন এরকম বিক্ষিপ্ততা কখনোই দুর্ঘটনার কারণ হবে না।
বস্তি পর্যটন
বস্তি পর্যটন অথবা দারিদ্র্যতা পর্যটন হচ্ছে একধরনের শহর পর্যটন যা সাধারণত দারিদ্রপীড়িত এলাকাগুলোয় হয়ে থাকে। মূলত উনবিংশ শতাব্দীতে লন্ডন ও ম্যানহাটনের বস্তি ও অধিকার বঞ্চিত সংখ্যালঘু সম্প্রদায়ের বসতিগুলোতে এটি শুরু হলেও বর্তমানে দক্ষিণ আফ্রিকা, ভারত, ব্রাজিল, কেনিয়া, ফিলিপাইন, রাশিয়া ও যুক্তরাষ্ট্রে অধিকভাবে বস্তি পর্যটন পরিলক্ষিত হচ্ছে।
লালমাই পাহাড়
লালমাই পাহাড় বাংলাদেশের কুমিল্লা জেলার সদর দক্ষিণ উপজেলা য় অবস্থিত একটি বিচ্ছিন্ন পর্বতশ্রেণী। প্রায় পঁচিশ লক্ষ বছর আগে প্লাইস্টোসিন যুগে এই পাহাড় গঠিত হয়েছিল বলে অনুমান করা হয়। সে হিসেবে এটি বাংলাদেশের বরেন্দ্রভূমি এবং মধুপুর ও ভাওয়াল গড়ের সমকালীন। লালমাই পাহাড় এর দৈর্ঘ্য ৮ কিলোমিটার এবং এর সবচেয়ে চওড়া অংশ ৪.৮ কিলোমিটার। এটির সর্বোচ্চ উচ্চতা ৪৬ মিটার। পাহাড়টির উত্তর অংশ ময়নামতি পাহাড় এবং দক্ষিণ অংশ লালমাই পাহাড় নামে পরিচিত।
নামকরণ
লালমাই পাহাড়ের মাটি লাল রংয়ের। যার কারণে একে লালমাই পাহাড় বলা হয়।
কুমিল্লার লালমাই পাহাড় নিয়ে একটি গল্প প্রচলিত আছে, রাম ও রাবণ এর মধ্যে যখন যুদ্ধ সংগঠিত হয় সে সময় রামের ছোট ভাই লক্ষণ গুরুতর আহত হলে, বৈদ্যের নির্দেশ অনুযায়ী বৈশল্যকরণী গাছের পাতার রস ক্ষত স্থানে লাগানোর নির্দেশ দেয়। বৈদ্যের মতে, বৈশল্যকরণী পাতার রস লাগালে লক্ষণ ভালো হয়ে যাবে। আর তাই হনুমান বৈশল্যকরণী গাছ নিয়ে আসার জন্য হিমালয়ের উদ্দেশ্যে যাত্রা করে। তবে হনুমান বৈশল্যকরণী গাছ না চিনতে পারায় গাছসহ পুরো হিমালয় পর্বতকেই তুলে নিয়ে আসে। চিকিৎসা শেষ হলে পর্বত টা যথাস্থানে রাখার জন্য হনুমান রওনা দেয়। কিন্তু যাত্রাপথে পর্বত এর কিছু অংশ কুমিল্লার লমলম সাগরে পরে যায়। তখন থেকেই এ স্থানের নাম লালমাই নামেই পরিচিত।
এছাড়া আরো কথিত আছে এক রাজার নাকি দুই কন্যা ছিল। এক কন্যার নাম লালমতি আরেক কন্যার নাম ময়নামতি। তাদের নামানুসারে এই লালমাই ও ময়নামতি পাহাড়ের নামকরণ করা হয়েছে।
অবৈধ মাটি কাটা
বর্তমানে যথাযথ রক্ষণাবেক্ষণ ও তদারকির অভাবে এ ঐতিহ্য ধ্বংসের পর্যায়ে। অসাধু ভূমিদস্যুরা এ পাহাড়ের মাটি কেটে অন্যত্র বিক্রয় করছে। এছাড়াও, মাটি কেটে আবাদি জমি বানানো হচ্ছে।
হাউন্ড (কুকুর)
alt=|থাম্ব| একটি ছোট হাউন্ডের একটি জাত। হাউন্ড একটি শিকারী কুকুর, যা শিকারকে অনুসরণ করতে বা তাড়া করতে শিকারিদের দ্বারা ব্যবহৃত হয়।
বিবরণ
হাউন্ডরা শিকারীদের শিকারের অবস্থান চিহ্নিত করতে শিকারীদের সহায়তা করে। হাউন্ড জাতটি হলো প্রথম শিকারী কুকুর। তারা হয় শক্তিশালী ঘ্রানশক্তি সম্পন্ন বা দুর্দান্ত গতি আছে।
তিন প্রকারের হাউন্ড আছে। প্রতিটি প্রকারের মধ্যে আবার বেশ কয়েকটি জাত রয়েছে।
সন্তোষকুমারী দেবী
সন্তোষকুমারী দেবী বা সন্তোষকুমারী গুপ্তা (১৩ জানুয়ারি ১৮৯৭ – ১৯ সেপ্টেম্বর ১৯৮৯) ছিলেন একজন প্রবল জাতীয়তাবাদী এবং মহান স্বরাজ নেতা দেশবন্ধু চিত্তরঞ্জন দাশের অন্যতম সমর্থক হিসাবে এক ব্যতিক্রমী স্বাধীনতা সংগ্রামী। আবার অন্যদিকে অবিভক্ত বাংলার তথা ভারতের প্রথম অসমসাহসী শ্রমিক নেত্রী। বাংলার চটকল শ্রমিকদের কাছে তিনি 'বীর মা' তথা মাইরাম নামে পরিচিত ছিলেন।
জন্ম ও পারিবারিক পরিচিতি
সন্তোষকুমারীর জন্ম ১৮৯৭ খ্রিস্টাব্দের ১৩ জানুয়ারি ব্রিটিশ ভারতের তৎকালীন অবিভক্ত মেদিনীপুর জেলার কাঁথি শহরে তার মাতুলালয়ে। পিতা ছিলেন ব্যারিস্টার প্রসন্নকুমার রায়। মাতা নগেন্দ্রবালা ছিলেন কলকাতার নামকরা বিচারক ও স্বদেশপ্রেমী ব্যক্তিত্ব অক্ষয়কুমার সেনের কন্যা। তিনিও ছিলেন স্বদেশপ্রেমী ও জনদরদী মহিলা। সন্তোষকুমারীর পৈতৃক নিবাস ছিল অধুনা উত্তর চব্বিশ পরগনা জেলার নৈহাটির নিকটস্থ গরিফায়। পিতামহ ছিলেন ঊনিশ শতকের বাংলার খ্যাতনামা নাট্যকার ইন্দ্রকুমার রায়। নির্বাক যুগের শেষ সময়ের ও সবাক যুগের সূচনাকালের অন্যতম বিশিষ্ট চলচ্চিত্র পরিচালক প্রফুল্ল রায় ছিলেন সন্তোষকুমারীর অগ্রজ। সন্তোষকুমারীর প্রথমে বিবাহ হয়েছিল গরিফার খ্যাতনামা গুপ্ত (সাংসদ ইন্দ্রজিৎ গুপ্ত) পরিবারে। তবে তা অকার্যকর হওয়ায় পরবর্তীতে তিনি কলকাতার এন্টালির রাসবিহারী ঘোষকে বিবাহ করেন।
প্রারম্ভিক জীবন ও স্বদেশপ্রেম
সন্তোষকুমারীর শৈশব, কৈশোর ও প্রথম যৌবনের কিছু সময় অতিবাহিত হয় পিতার কর্মস্থল মায়ানমারের (পূর্বতন ব্রহ্মদেশের)মৌলামাইন শহরে। তার বিদ্যালয়ের পাঠ মৌলামাইনেরই আমেরিকান মিশনারী স্কুলে। ১৯০৯ খ্রিস্টাব্দে স্কুলে তার বারো বৎসর বয়সেই স্বদেশপ্রেমের পরিচয় পাওয়া যায়। বিদ্যালয়ে প্রতিদিন পিয়ানোসহযোগে প্রার্থনা সঙ্গীত গাওয়া হত- "রুল ব্রিটানিয়া, ব্রিটানিয়া রুল দি ওয়েভস"। সন্তোষকুমারী কিন্তু গানটি গাইতে অস্বীকার করেন। তাকে প্রশ্ন করা হলে উত্তর দেন - স্কুলের এই খবর বাড়িতে পৌঁছলে, বাবার কাছে যথারীতি ধমক খেলেও তিনি তেজোস্বিনী মায়ের সমর্থন পেয়েছিলেন। তার বুদ্ধিদীপ্ত উত্তরে আত্মপ্রত্যয়, স্বাধীন মনোভাব আর সত্য বলার পরিচয় সেদিনই মিলেছিল। অত্যন্ত মেধাবী ছাত্রী হিসেবে কৃতিত্ত্বের সঙ্গে সিনিয়র কেমব্রিজে উত্তীর্ণ হন এবং ইংল্যান্ডে উচ্চশিক্ষার সুযোগ পান। কিন্তু জাতীয়তাবাদী নানা কাজকর্মে লিপ্ত থাকার কারণে ছাড়পত্র মেলেনি তার। উচ্চ শিক্ষার জন্য ইংল্যান্ড যাত্রা রুখে দিয়ে ব্রিটিশ পুলিশ তাঁকে নজরবন্দী করে। অতঃপর বিদ্যাশিক্ষার পাঠ সেখানেই শেষ করে স্থানীয় বিদ্যালয়ে শিক্ষকতার চাকরি নেন এবং সর্বভারতীয় কংগ্রেস কমিটির ব্রহ্মদেশ শাখার সদস্য হন। ইতিমধ্যে মায়ের কাছে স্বদেশপ্রেমের দীক্ষা নেন। রেঙ্গুনে দরিদ্রজনগণের মধ্যে শিক্ষাবিস্তার, জনসেবা, জনসংগঠন এবং জনগণকে ব্রিটিশ শাসকের অপশাসনের বিরুদ্ধে সচেতন করাতে চেষ্টা করেন। বর্মার কংগ্রেস দলের প্রতিনিধি হয়ে ১৯১৮ খ্রিস্টাব্দে দিল্লিতে কংগ্রেসের বার্ষিক অধিবেশনে এবং ১৯২১ খ্রিস্টাব্দে আহমেদাবাদের অধিবেশনে যোগ দেন। তেজোদীপ্ত বক্তৃতা ও অন্যান্য কাজে উল্লেখযোগ্য কংগ্রেসকর্মীর কর্তব্য পালন করেন। ভালো বক্তা হিসাবে সেসময়ে মহিলা জননেত্রীদের মধ্যে ইংরেজী বক্তৃতায় সরোজিনী নাইডুর পরই তার স্থান ছিল। কাজ শুরু করলেন লালা লাজপত রায়, মতিলাল নেহেরু, সুভাষচন্দ্র বসু, সরলা দেবী চৌধুরানী, সরোজিনী নায়ডু, অ্যানি বেসান্ত প্রমুখের সঙ্গে। পারিবারিক সূত্রে চিত্তরঞ্জন দাশ ও বাসন্তী দেবীর সঙ্গে আগে থেকেই পরিচয় ছিল। বর্মায় ব্রিটিশ বিরোধী কাজকর্ম করার অভিযোগে প্রথমে সন্তোষকুমারীকে গ্রেফতার ও পরে স্বগৃহে অন্তরীণ থাকার নির্দেশ দিলে তিনি পুলিশ প্রহরায় ১৯২১ খ্রিস্টাব্দে কলকাতায় ফিরে আসেন এবং অন্তরীণ থাকেন নৈহাটির গরিফায় - তাদের চরকা বাড়িতে। দেশ জুড়ে তখন অসহযোগ আন্দোলন। বাংলায় সেই আন্দোলনের কারিগর চিত্তরঞ্জন দাশের শিষ্যরূপে কংগ্রেসের কাজে যোগ দেন। অসহযোগ আন্দোলন,খিলাফত আন্দোলন, শ্রমিক আন্দোলন, ও নারীর শিক্ষা ও স্বাধীকার প্রতিষ্ঠায় নেত্রীর উল্লেখযোগ্য ভূমিকা পালন করেন। খিলাফত আন্দোলনে তার একনিষ্ঠ কাজের জন্য মুসলমান সম্প্রদায় তাকে খিলাফত মেমসাব বলে সম্বোধন করত।
শ্রমিক নেত্রী হিসাবে - "মাইরাম"
স্বদেশপ্রেমের নানা আন্দোলনের মাঝে ১৯২২ খ্রিস্টাব্দে তিনি দেখেন বাংলার সাধারণ মানুষের মধ্যে, অত্যাচারিত তাঁতচাষীদের মধ্যে, নীলচাষে বাধ্য কৃষকদের মধ্যে, ব্রিটিশ বিরোধী মনোভাব বাড়ছিল, তার সঙ্গে যুক্ত হয় মফঃস্বলের চটকল শ্রমিকদের আন্দোলন। মিলমালিক আর তাদের নিয়োজিত সর্দারদের অত্যাচারে শ্রমিকেরা বিক্ষুব্ধ। আট ঘন্টা কাজ আর আর্থিক সুবিধার দাবিতে তারা কাজ বন্ধ করে দিয়েছেন। মালিকপক্ষ অনড়, ধর্মঘট চলছে। শ্রমিকদের আর্থিক অনটনে তাদের পরিবারের সকলেই অভুক্ত। এসব তিনি লক্ষ্য করেন গরিফার বাড়িতে থেকেই। তাদের নেতৃত্ব দেওয়ার কেউ নেই। বাংলার চটকল শ্রমিকদের প্রথম নেতৃত্ব দিতে এগিয়ে এলেন তিনি। চৌরিচৌরার ঘটনায় অসহযোগ আন্দোলন স্থগিত হলে ১৯২৩ খ্রিস্টাব্দে তিনি গরিফায় তার বাড়ির কাছে চটকল শ্রমিক সংগঠন গৌরীপুর শ্রমিক সমিতি গড়ে তোলেন। পরে ১৯২৪ খ্রিস্টাব্দে আরো অনেকের সঙ্গে মিলে গড়ে তোলেন বেঙ্গল জুট ওয়ার্কার্স অ্যাসোসিয়েশন। ১৯২২ থেকে ১৯২৭ খ্রিস্টাব্দ পর্যন্ত চটকল শ্রমিকদের মধ্যে কাঁকিনাড়া থেকে বজবজ সভা করেছেন, চটকল শ্রমিকদের সংগঠিত করে ইউনিয়ন গড়েছেন, তাদের ধর্মঘটেও নেতৃত্ব দিয়েছেন। অসাধারণ বাগ্মী তিনি হিন্দিভাষী শ্রমিকদের মন কেড়ে নেন। তাদের আর্থিক সুবিধা ও অন্যান্য দাবিদাওয়া নিয়ে মালিকপক্ষ, মিল ম্যানেজারদের সঙ্গে তার তীব্র দ্বন্দ্ব ও আর বিতর্কে সামিল হয়ে অধিকার আদায় করতেন। শ্রমিকেরা তাকে ভালোবেসে মাইজি বা মাইরাম বলে ডাকতেন। শ্রমিকদের মধ্যে শিক্ষার প্রসার ঘটানোর জন্য সচেষ্ট ছিলেন। সেজন্য তিনি শ্রমিক মহল্লায় নৈশ বিদ্যালয় খোলেন। এই ক্ষেত্রে তিনি এতটাই সফল হয়েছিলেন যে, ১৯২৪ খ্রিস্টাব্দে দেশবন্ধু চিত্তরঞ্জন দাশ কলকাতার মেয়র থাকাকালে সর্বোচ্চ আধিকারিক সুভাষচন্দ্র বসু তাকে কলকাতা কর্পোরেশনের শিক্ষা কমিটির সদস্য মনোনীত করে নেন। এছাড়াও শ্রমিকদের সচেতন ও রাজনৈতিক শিক্ষার গুরুত্ব বিষয়ে সচেতন করাতে চিত্তরঞ্জন দাশের পৃষ্ঠপোষকতায় ১৯২৪ খ্রিস্টাব্দেই নিজ সম্পাদনায় প্রকাশ করেন সাপ্তাহিক শ্রমিক পত্রিকা। প্রতি বৃহস্পতিবার কলকাতার শ্রীসরস্বতী প্রেস থেকে এক পয়সা মূল্যের পত্রিকাটি বের হত বাংলা, হিন্দি ও উর্দু তিন ভাষাতেই। শ্রমিক পত্রিকার পূজা সংখ্যায় (১৯২৪ খ্রিস্টাব্দের ২৮ সেপ্টেম্বর) তিনি শ্রমিক এর অর্থ একটি সুন্দর কবিতায় প্রকাশ করেন। সেটি পরে পত্রিকার প্রতি সংখ্যার প্রথম পাতায় উদ্ধৃত থাকত। কবিতা ছয়টি ছত্র ছিল - দেশবন্ধুও লিখলেন - সন্তোষকুমারীর এই অভিনব প্রচেষ্টার জন্য সুদূর জাপান থেকে তাকে অভিনন্দন জানান বিপ্লবী রাসবিহারী বসুও। ব্রিটিশ গোয়েন্দা দপ্তরের সেন্সারকৃত ওই চিঠির ফটোকপি ছেপে প্রকাশ করলে সহ-সম্পাদকসহ সন্তোষকুমারীকে গ্রেফতার করে সাতদিন গৃহে অন্তরীণ থাকার শাস্তি দেওয়া হয়। এই পত্রিকা চালানোর খরচ যোগাতে তিনি নিজের গহনাও বন্ধক রেখেছিলেন। শ্রমিক পত্রিকা প্রকাশের আগে থেকেই তিনি সরোজিনী নাইডুর অনুরোধে সর্বভারতীয় মহিলা সংগঠনের দায়িত্বে ছিলেন তখন জ্যোতির্ময়ী গাঙ্গুলির সঙ্গে নারী নামে এক পত্রিকা প্রকাশের উদ্যোগ নিয়েছিলেন এবং নিজে সংহতি, আত্মশক্তি পত্রিকায় প্রবন্ধাদি লিখতেন।
১৯২৪ খ্রিস্টাব্দেই নিখিল ভারত ট্রেড ইউনিয়ন কংগ্রেসের কলকাতা অধিবেশনে দেশবন্ধু চিত্তরঞ্জন দাশ সভাপতি এবং সন্তোষকুমারী সংবর্ধনা সমিতির সভানেত্রী নির্বাচিত হন। দেশবন্ধু পরে কংগ্রেস থেকে স্বরাজ্য পার্টি গঠন করলে তিনি সেই দলভুক্ত হন।
চটকল শ্রমিকদের আন্দোলন ছাড়াও তিনি দেশের অন্যান্য শ্রমিক আন্দোলন যেমন– ১৯২১ খ্রিস্টাব্দের আসামের চা-বাগানের কুলি ধর্মঘট, ১৯২৭ খ্রিস্টাব্দের বেঙ্গল নাগপুর রেল ধর্মঘট প্রভৃতিতে অন্যতম নেত্রী হিসাবে কাজ করেন। ১৯২৭ খ্রিস্টাব্দে ইংল্যান্ডের পার্লামেন্টের কমিউনিস্ট সদস্য শাপুর শাকলাতওয়ালা ভারত এলে তাকে অঙ্গে নিয়ে তিনি বাংলার চটকল অঞ্চলগুলিতে, খড়্গপুরের ও টাটানগরের রেল শ্রমিকদের বিভিন্ন স্থানে গিয়েছিলেন। সম্পূর্ণরূপে অসাম্প্রদায়িক তিনি কমিউনিস্ট ছিলেন না ঠিকই, কিন্তু প্রথম যুগের কমিউনিস্ট নেতা কালিদাস ভট্টাচার্য, বঙ্কিম মুখার্জী, কালি সেন প্রমুখ ব্যক্তিত্বের সঙ্গে কাজ করেছেন। ১৯২৮ খ্রিস্টাব্দে তিনি হঠাৎই কর্মমুখর রাজনৈতিক জীবন থেকে নিজেকে বিচ্ছিন্ন করে নেন। তবে আমৃত্যু নীরবে সমাজের দুঃস্থ মানুষের সেবা করে গেছেন। তার গান্ধীজির ভাবশিষ্য মাতা গরিফার বাড়িতে চরকা বসিয়ে গ্রামের দুঃস্থ মহিলাদের দ্বারা পারিশ্রমিকে সুতো কাটাতেন। তাদের নিয়ে তিনিই প্রথম স্বনির্ভর গোষ্ঠী তৈরি করেন। তাদের হাতে কাটা দেশীয় সুতো সন্তোষকুমারী কলকাতায় আনিয়ে দেশীয় তাঁতীদের দিয়ে দেশীয় কাপড় বোনাতেন। কলকাতার ডক্টরস লেনে সেজন্য তিনি তাঁতও বসিয়েছিলেন। ১৯৪৮ খ্রিস্টাব্দে কলকাতার এন্টালি কৈলাসচন্দ্র অবৈতনিক গার্লস স্কুলের সভানেত্রী নির্বাচিত হন। বজবজের মায়াপুরে প্রতিষ্ঠিত দেশবন্ধুর পল্লী সেবা সঙ্ঘের সঙ্গে ঘনিষ্ঠ ভাবে যুক্ত ছিলেন।
জীবনাবসান
বাংলার মহিয়সী শ্রমিক নেত্রী সন্তোষকুমারী ১৯৮৯ খ্রিস্টাব্দের ১৯ সেপ্টেম্বর প্রয়াত হন। দুর্গাপুরে ও বজবজের মায়াপুরে ১৯৪৯ খ্রিস্টাব্দে দেশবন্ধু পল্লী সেবা সঙ্ঘ সন্তোষ কুমারী শিক্ষা নিকেতন প্রতিষ্ঠিত হয়েছে। এছাড়া সন্তোষকুমারীর ছায়া অবলম্বন করে ‘বিকিকিনির হাট’ নামে একটি উপন্যাস রচনা করেন নৈহাটির প্রখ্যাত অধ্যাপক সরোজ বন্দ্যোপাধ্যায়।
পার্সি বিশি শেলি
পার্সি বিশি শেলি ১৭৯২ সালের ৪ঠা আগস্ট সাসেক্সের হরসেমে জন্মগ্রহণ করেন। তার বাবা ছিলেন একজন সংসদ সদস্য। শেলি ইটন এবং অক্সফোর্ড বিশ্ববিদ্যালয়ে শিক্ষা গ্রহণ করেন। অক্সফোর্ডে এসে শেলি প্রগতিবাদী লেখক যেমন, টম পেইন এবং উইলিয়াম গডউইনের লেখাসমূহ পড়া শুরু করেন। ১৮১১ সালে নাস্তিকতাকে সমর্থন করে একটি পুস্তিকা লেখার জন্য সে বিশ্ববিদ্যালয় থেকে বহিষ্কৃত হয়।